شمس بدران كان وزير الحربيه فى عهد جمال عبد الناصر و كان عايش فى لندن بعد ما طلع من مصر. اتولد بدران فى الجيزه سنة 1929 و اتخرج من الكليه الحربيه سنة 1948 بعد 6 شهور بس من دخوله عشان يشارك فى حرب 48 و كان من ضمن القوات اللى اتحصرت فى الفالوجا. و بعد يوليه سنة 1952 اخد مناصب كتير لحد ما بقى مدير مكتب عبد الحكيم عامر النايب الالولانى بتاع عبد الناصر. اتعرف بقربه من الرئيس جمال عبد الناصر و اختاره ناصر وزير للحربيه سنة 1966 رغم ان ما عندوش اى خبره فى العسكريه. شمس بدران واحد من المسئولين عن هزيمه الجيش المصرى فى حرب يونيه 1967 و استقال بعدها بكام يوم مع عبد الحكيم عامر. اشتهر بتعذيب المعتقلين عشان ياخد الاعترافات زى ما ورد فى مذكرات زينب الغزالى و كان اهم رجالته اللوا حمزه البسيونى و صفوت الروبى و غيرهم. بعد هزيمة 67 اتحاكم اتحكم عليه بالسجن هوه و صلاح نصر و عباس رضوان ب 25 سنه سجن كمان اتحاكم بتهمه تعذيب المعتقلين و اتحكم عليه بالسجن 30 سنه و افرج عنه السادات بمناسبة انتصار اكتوبر. مذكرات شمس بدران مات يوم 28 نوفمبر 2020 فى لندن.